Številka: 41031-21/2023-28

Datum: 21. 2. 2024

Na podlagi 10. člena Uredbe o posredovanju in ponovni uporabi informacij javnega značaja (Uradni list RS, št. 24/16, 146/22) Občina Ajdovščina objavlja naslednje

**Zaključno poročilo o poteku in rezultatih Javnega razpisa za** **sofinanciranje programov in projektov za starejše občane v letu 2023**

Občina Ajdovščina je dne 26. 4. 2023 na spletni strani občine [www.ajdovscina.si](http://www.ajdovscina.si) objavila Javni razpis za sofinanciranje programov in projektov za starejše občane v letu 2023. Za obdelavo vlog prispelih na javni razpis sta bili imenovani administrativna in strokovna komisija. Sklep o začetku postopka in imenovanju strokovne komisije je bil objavljen ob objavi javnega razpisa in razpisne dokumentacije.

Link: <https://www.ajdovscina.si/javna_narocila_in_razpisi/javni_razpisi/2023042616165902/>

Rok za prijavo na javni razpis je bil 12. 5. 2023. Po preteku roka je prejete vloge odprla administrativna komisija, ki je ugotovila, da so na razpis prispele 4 prijave. Strokovna komisija za ocenjevanje in vrednotenje vlog je prejete vloge ocenila in pripravila predlog za sofinanciranje prijavljenih programov in projektov. Strokovna komisija je najprej ugotovila, da so vsa štiri društva prijavila sofinanciranje rednega delovanja, izvajanje razpisanih programov, ter tudi izvedbo projektov. Ob pregledu vlog je bilo ugotovljeno, da ena prijava ne izpolnjuje pogojev za sofinanciranje, zato se je ta vloga zavrnila. Ostale vloge so izpolnjevale pogoje razpisa za izvajanje programov in rednega delovanja, zato jih je strokovna komisija ocenila na podlagi sprejetih meril za ocenjevanje vlog.

Na podlagi predloga strokovne komisije je občinska uprava izdala sklepe o sofinanciranju. Po pravnomočnosti sklepov pa so bile upravičencem izdane pogodbe o sofinanciranju.

Po dokončanju postopkov javnega razpisa so bili na spletni strani občine objavljeni rezultati javnega razpisa.

(link: <https://www.ajdovscina.si/javna_narocila_in_razpisi/javni_razpisi/2023070509583506/>)

Pogodba o sofinanciranju programov in projektov za starejše občane v letu 2023 določa, da se pogodbena sredstva izvajalcu nakaže v dveh delih, na podlagi prejetih zahtevkov. Izvajalec je lahko zahtevek za prvi del sredstev oddal ob vračilu podpisane pogodbe in sicer le v obsegu že izvedenega programa (v zahtevku je potrebno upoštevati ali se je program izvajal in v kakšnem obsegu) ter priložiti poročilo o izvedbi programa za prvi del z ustreznimi dokazili. Zahtevek za drugi del sredstev je izvajalec lahko oddal v mesecu oktobru, sredstva se lahko črpa v obsegu že izvedenega programa ter v skladu z načrtovano izvedbo programa do konca leta. Ob oddaji zahtevka je potrebno priložiti poročilo in dokazila o izvedbi programa do oddaje zahtevka ter napoved do konca leta. Zahtevki za izplačilo sredstev so morali biti dostavljeni Občini najkasneje do 30. 11. 2023.

Društva so se s pogodbo zavezala, da bodo vsebinsko in finančno poročilo o izvedbi sofinanciranih programov, iz katerega bo razvidna namenska poraba odobrenih sredstev, predložila v roku 30 dni po izvedbi programa oziroma najpozneje do 31. januarja 2024.

Realizacija javnega razpisa v letu 2023, proračunska postavka 18135:

|  |  |  |  |
| --- | --- | --- | --- |
| ZŠ | prijavitelj | odobrena sredstva | koriščena sredstva |
| 1 | Medgeneracijsko društvo 4 letni časi | 1.695,09 | 0 |
| 2 | Društvo Most - Univerza za tretje življenjsko obdobje Ajdovščina | 3.543,86 | 3.543,86 |
| 3 | Društvo upokojencev Ajdovščina | 4.761,04 | 4.761,04 |
|  | Skupaj | 9.999,99 | 9.999,99 |

Na podlagi javnega razpisa za sofinanciranje programov in projektov za starejše občane v letu 2023 niso bila koriščena vsa razpisna sredstva, en prijavitelj namreč ni oddal zahtevka za sofinanciranje programa.

Pripravila:

Jerica Stibilj,

svetovalka ta družbene zadeve in socialo